**Kallaveden lukio, YK- ja UNESCO-koulu**

**Kansainvälisyysryhmä**

**TOIMINTASUUNNITELMA 2016 - 2017**

Jäsenet: Pirjo-Riitta Elo, Hanne Lyytinen, Jutta Mäkisalo, Mervi Pöysä (pj.), Eero Ruokolainen, Jaana Räisänen, Jari Simonen, Eino Sormunen, Eija Venäläinen ja Marjo Hakala (Aikuislukio). Opiskelijajäsenet Hanna-Katri Eskelinen, Sanna Nykänen ja Eevi Peiponen.

Kansainvälisyystoimintaa toteutetaan opetushallituksen ”neljän tason” avulla:

1. Kansainvälisyys yksilön tasolla (kansainvälisyys asenteina, uskalluksena, ymmärryksenä)

2. Kansainvälisyys omassa koulussa ja kunnassa (*kotikansainvälisyys*)

3. Kansainvälisyys toisessa kunnassa ja hankkeissa (ASP-koulut)

4. Kansainvälisyys toisessa maassa (erilaiset liikkuvuushankkeet kuten Nordplus Junior, Erasmus+, ystävyyskouluvierailut)

Lukuvuoden teema *"Tulevaisuuden taidot".*

Erilaisia tapahtumia ja hankkeita

- **UNESCO-ASPnet-koulujen seminaari** 6. 7.9.2016 opetushallituksessa Helsingissä.

[www.oph.fi/unescokoulut](http://www.oph.fi/unescokoulut). Hanne Lyytinen osallistuu seminaariin Kallaveden lukion edustajana.

- 21.9.2016 Itä-Suomen aluhallintoviraston ja CIMO:n seminaari Kuopiossa "Kansainvälistymismahdollisuuksia kouluille - tietoa Erasmus+ - ja Nordplus -ohjelmista" . Mervi esittelee seminaarissa Kallaveden lukion hankkeita.

- 24.10. **YK-päivä:** 1. vsk. opiskelijoille esitellään kv-toimintaa ja erilaisia hankkeiden tarkoitusta. Desenzanon matkaan osallistuneet kertovat kokemuksistaan (diaesitys). Erasmus+ -hankkeen teemaan liittyen (Ihmisoikeudet) pyydämmme vierailijan esim. Amnesty Internationalista, Ihmisoikeusliitosta tai Ihmisoikeuskeskuksesta.

- **ystävyyskouluvierailu Desenzano del Gardaan,** Liceo Bagatta (Italia) viikolla 41. Vastuuhenkilöt Eija V. ja Pirjo-Riitta, seuraavan vaihdon osalta Jutta ja Jaana (1.8.2016 - 31.10.2017). Syksyn 2016 vierailua tukee Kuopion kaupungin lukiotoimi 800 eurolla.

1.vuosikurssin opiskelijoille on tiedotettu hankkeesta jo kesällä, ja 15.8. oli informaatiotuokio

12.45 -välitunnilla. [www.liceobagatta.it](http://www.liceobagatta.it/)

Hakuaika 15.9. saakka.

- peruskoulujen ja lukioiden **kansainväliSYYSpäivät** pidetään 1. - 2.11.2016 Seinäjoella.

**- Nordplus Junior -hanke**hakemus on hyväksytty, ja Kallaveden lukio aloittaa yhteisen projektin Tietgen Handelsgymnasiumin (Odense, Tanska) kanssa. Kyse on koulun ensimmäisestä pohjoismaisesta yhteistyöhankkeesta**.** Teema on "Culture and learning - Preparing for the 21C Skills in a Global World", joka sopii hyvin lukuvuoden teemaan. Apurahan suuruun on 15.820 euroa, lisäksi tukea on saatavissa Pohjola-Nordenilta, joten opiskelijoiden omavastuuosuus jää hyvin pieneksi**.** Hankkeen vastuuhenkilöt ovat Eino ja Mervi.

Yhteistyöhankkeeseen voivat osallistua 1. ja 2. vuosikurssin opiskelijat, erityisesti hanke sopii hyvin esim. Kansainvälisen liiketoiminnan linjan valinneille, ME-opiskelijoille ja pohjoismaisesta yhteistyöstä kiinnostuneille.

Odenselaiset saapuvat Kuopioon huhtikuussa 2017 (14 opiskelijaa ja kaksi opettajaa), ja 14 Kallaveden lukion opiskelijaa ja kaksi opettajaa matkustaa vastavierailulle Odenseen syyskuussa 2017. Opiskelijat asuvat perhemajoituksessa "emäntä- ja isäntäoppilaansa" kotona. Hankehakemuksen yhteydessä on jo tarkasti suunniteltu mm. hankkeen sisältö ja vierailujen ohjelma, mutta osallistujat voivat toki vaikuttaa hankkeen toteutukseen. [www.tietgen.dk](http://www.tietgen.dk/)

Hakuaika 1. - 30.9.

- **Erasmus+ -hanke**hakemus tuli myös hyväksytyksi, ja vuosina 2016 - 2018 Kallaveden lukio tekee yhteistyötä italialaisen taidelukion (IIS "Tartaglia-Olivieri", Brescia) ja ranskalaisen mm. matkailua painottavan lukion (Lycee de Metiers du Tourisme, Royan) kanssa. Apurahan suuruus on 71.480 euroa, joka kattaa pääosan mm. matkakustannuksista. Hankkeen vastuuhenkilöt ovat Jutta (2016 - 2018), Hanne (2016 - 2017) ja Jari S. (2017 - 2018). [www.lasbrescia.eu](http://www.lasbrescia.eu/), [www.etab.ac-poitiers.fr](http://www.etab.ac-poitiers.fr/).

Projektin teema on hyvin ajankohtainen "Human Rights Education - stand up for your rights", tavoitteena on tutustuttaa nuoret ihmisoikeuksiin ja selvittää miten ne toteutuvat mm. nuorten elämässä ja kouluissa sekä kannustaa aktiivisuuteen tasa-arvon ja ihmisoikeuksien edistämiseksi.

Koska hanke on kaksivuotinen, siihen voivat osallistua syksyllä 2016 opintonsa aloittaneet opiskelijat. Vierailuihin voi osallistua 20 opiskelijaa (10 Ranskaan, 10 Italiaan) ja kaksi opettajaa, he asuvat perhemajoituksessa.

Aikataulu: vierailu Royaniin huhti-toukokuussa 2017 (5 päivää ja kaksi matkapäivää), tapaaminen Kuopiossa loka-marraskuussa 2017 ja hankkeen päätöstapaaminen Bresciassa helmikuussa 2018.

Hakuaika opiskelijoille 1. - 30.9.

Nordplus Junior- ja Erasmus+ -hankkeisiin kuuluu teemaan liittyvää työskentelyä sekä vierailujen että niiden välisenä aikana sekä tuotosten aikaansaaminen (esim. nettisivu, videoita) ja niiden levittäminen. Hankkeeseen osallistumisesta opiskelija saa yhden Kansainvälisyys-kurssin.

- hankehakemusten tekemisessä ovat **NEST- eli Itä-Suomen lukioista**

**maailmalle** -hankkeen asiantuntijat olleet tärkeitä yhteistyökumppaneita.

NEST-lukioiden "Lähikansainvälisyyttä itäsuomalaisille lukioille" -projektin Baltian maihin tehtävään opintomatkaa osallistuu lehtori Tapio Uusitalo marraskuussa 2016.

- NEST-lukioista pääsee myös kaksi kansainvälisesti suuntautunutta nuorta ja yksi opettaja keväällä 2017 kaksipäiväiselle opintoretkelle Helsinkiin (mm. Fullbright Center, Hanasaaren kulttuurikeskus, Euroopatiedotus). Opetushallitus vastaa pääosin kustannuksista, mutta koulun omarahoitusosuus on n. 50 euroa/opiskelija. Opiskelijakunnan hallitus selvittää opintomatkalle osallistuvat opiskelijat.

- NEST -hankkeen "Up your school" -projektista tulee lisätietoa syksyn aikana.

-